**Njoftim për vend vakant SPECIALIST/E SHERBIM KLIENTI**

|  |  |  |  |
| --- | --- | --- | --- |
| DEPARTAMENT | *MARKETING* |  |  |
| Orari | *Part-Time – Full Time* |  |  |

 **A je i/e apasionuar pas ofrimit të shërbimit të shkëlqyer ndaj klientit? Easypay është në kërkim të individëve entuziastë dhe të përkushtuar për t’u bashkuar me ne si Specialistë të Shërbimit ndaj Klientit! Në këtë rol, ju do të jeni pika e parë e kontaktit për klientët tanë, duke asistuar në pyetjet e tyre, zgjidhur çështje dhe siguruar një përvojë të shkëlqyer përdorimi.**

**Rolet dhe Përgjegjësitë kryesore:**

* Të përgjigjet në mënyrë profesionale dhe të shpejtë ndaj kërkesave të klientëve përmes telefonit, email-it dhe kanaleve të tjera të komunikimit.
* Të ofrojë informacion të saktë dhe të përditësuar mbi produktet dhe shërbimet financiare të kompanisë.
* Të ndihmojë klientët në zgjidhjen e çështjeve të ndryshme financiare, duke përfshirë çështjet e llogarive, pagesave dhe sherbimeve te tjera.
* Të punojë ngushtë me departamentet e tjera të kompanisë për t’u siguruar që klientët të marrin një shërbim të plotë dhe të kënaqshëm.
* Të identifikojë mundësitë për të përmirësuar eksperiencën e klientëve dhe të përcjellë rekomandimet te menaxheri I departamentit.

**Kërkesat dhe njohuritë e nevojshme**

* Eksperiencë e mëparshme në shërbimin ndaj klientit.
* Aftësi të shkëlqyera komunikuese, verbale dhe të shkruara.
* Aftësi për të punuar në mënyrë të pavarur dhe efektive në grup.
* Qasje të kujdesshme dhe profesionale ndaj zgjidhjes së problemeve.
* Diploma Universitare nuk eshte domosdoshmeri per kete pozicion

**Cfare ne ofrojme:**

* Një mundësi e shkëlqyer për ***zhvillim personal***. Në departamentin e marketingut dhe shërbimit të klientit, ne jemi një ekip i vogël dhe besojmë se është vendi i përsosur për t'u rritur dhe mësuar.
* Mundësi për të sjellë ide të reja në një ekip ku ***nuk do të dëgjoni kurrë shprehjen* "... *sepse kështu i kemi bërë gjithmonë gjërat më përpara*"**
* Zyra jonë në Tiranë ndodhet direkt ***në zonën e Bllokut***, shumë afër dhe e aksesueshme nga kudo.
* *Mundësi trajnimi dhe zhvillim të karrierës*
* ***Team Retreats*** - Të paktën dy herë në vit i gjithë ekipi ynë organizon udhëtime ekipore për t'u argëtuar dhe për të qenë të gjithë së bashku në një ambjent të ndryshëm.

Personat e interesuar duhet të dërgojnë dërgojnë CV-në në adresën e-mail: hr@easypay.al

*Të gjitha për aplikimet do të trajtohen në konfidencialitet të plotë. Bazuar në ligjin Nr.9887, datë 10.03.2008 “Për mbrojtjen e të dhënave personale”, neni 12 -17, informacioni personal i depozituar për aplikimin punësim do të përdoret vetëm për këtë qëllim.*

Ju informojmë se vetëm kandidatët e përzgjedhur do të kontaktohen nga Departamenti i Burimeve Njerëzore mirëpresim!

**Afati fundit për të aplikuar 07/03/2025**